9. การจัดการ

9.1 โครงสร้างการจัดการ

(1) คณะกรรมการบริษัท (Board of Directors)

บริษัทฯ
ประกอบด้วยกรรมการบริษัทที่เป็นผู้บริหารในอัตราไม่เกินกึ่งหนึ่งของจำนวนกรรมการบริษัททั้งหมด
และในคณะกรรมการบริษัทนี้มีกรรมการอิสระอย่างน้อย 3 ท่าน
ซึ่งมีความเป็นอิสระจากฝ่ายจัดการและไม่มี ผลประโยชน์หรือความสัมพันธ์ใด ๆ กับธุรกิจของบริษัทฯ
ซึ่งหมายความว่า กรรมการบริหารของบริษัทจะถูกถ่วงดุล โดยกรรมการที่ไม่ได้เป็นผู้บริหาร
ซึ่งเห็นว่าจะสามารถกำกับควบคุมฝ่ายจัดการได้เต็มที่

 อำนาจหน้าที่คณะกรรมการบริษัท

1. บริหารจัดการบริษัทฯ ให้เป็นไปตามกฎหมาย วัตถุประสงค์และข้อบังคับของบริษัทฯ
รวมทั้งมติของที่ประชุมผู้ถือหุ้น

2. แต่งตั้งคณะกรรมการบริหารหรือคณะอนุกรรมการเพื่อบริหารจัดการตามที่คณะกรรมการบริษัท
มอบหมาย

3. มอบหมายหน้าที่หรืออำนาจให้กรรมการคนใดคนหนึ่งหรือหลายคนหรือบุคคลอื่นกระทำการ
อย่างใดแทนคณะกรรมการได้
รวมทั้งมีอำนาจแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหาร
และในจำนวนนี้ให้กรรมการคนหนึ่งเป็นประธานกรรมการบริหาร
โดยให้มีอำนาจหน้าที่ควบคุมดูแลกิจการของบริษัทฯ ตามที่คณะกรรมการมอบหมาย
และให้กรรมการผู้จัดการใหญ่เป็นกรรมการบริหารโดยตำแหน่ง

รายชื่อคณะกรรมการบริษัท ประกอบด้วย

1.  นายบันเทิง ตันติวิท ประธานกรรมการ

2.  นายศุภเดช พูนพิพัฒน์ กรรมการผู้จัดการใหญ่

3.  นางสุชาดา ภวนานันท์ กรรมการ

4.  นายบัณฑิต ชีวะธนรักษ์ กรรมการ

5.  นางจันทิมา จตุรภัทร์ กรรมการ

6.  นายวีรศักดิ์ จิรเศรษฐ์ กรรมการ

7.  นายพิมล รัฐปัตย์ กรรมการและที่ปรึกษากฎหมาย

8.  นายสมมาตร พูนภักดี กรรมการอิสระ

9.  นางสุปรียา แสงอุดมเลิศ กรรมการอิสระ

10. นางศิริเพ็ญ สีตสุวรรณ กรรมการอิสระ

11. นายสมเกียรติ ศุขเทวา กรรมการอิสระ

12. พลเรือตรีนายแพทย์วิทุร แสงสิงแก้ว กรรมการอิสระ

ผู้มีอำนาจควบคุม (กรรมการมีอำนาจลงนามผูกพันบริษัท)

นายบันเทิง ตันติวิท หรือนายศุภเดช พูนพิพัฒน์ หรือนางสุชาดา ภวนานันท์ หรือนายบัณฑิต
ชีวะธนรักษ์ กรรมการสองในสี่คนนี้ลงลายมือชื่อร่วมกันและประทับตราสำคัญของบริษัทฯ

เลขานุการคณะกรรมการบริษัท

1. นายวิชา กุลกอบเกียรติ

2. นางณัฐกฤตา ภัทรภร เศวตพัชราภรณ์

(2) คณะกรรมการบริหาร (Executive Committee)

คณะกรรมการบริษัทเป็นผู้แต่งตั้งคณะกรรมการบริหาร
ประกอบด้วยกรรมการที่เป็นผู้บริหารจำนวนหนึ่งและกรรมการอิสระอีกจำนวนหนึ่ง
เพื่อให้มีการถ่วงดุลอำนาจและการควบคุมการบริหารจัดการบริษัทฯ

อำนาจหน้าที่คณะกรรมการบริหาร

1. บริหารจัดการให้เป็นไปตามนโยบาย เป้าหมาย งบประมาณ
และแผนงานที่คณะกรรมการบริษัทอนุมัติภายใต้กฎหมาย กฎเกณฑ์
และประกาศของหน่วยงานราชการที่เกี่ยวข้อง

2. บริหารจัดการเกี่ยวกับการบริหารความเสี่ยง

3. บริหารจัดการเกี่ยวกับสภาพคล่องและอัตราดอกเบี้ย

4. บริหารจัดการเกี่ยวกับธุรกรรมของบริษัทฯ เช่น การรับเงินฝาก การให้สินเชื่อ การลงทุน
ทรัพย์สินรอการขาย

5. บริหารจัดการการดำเนินงานภายในองค์กร เช่น การจัดโครงสร้างองค์กร
การบริหารงานบุคคล การจัดการงานธุรการ

6. มอบหมายหน้าที่หรือมอบอำนาจช่วงเกี่ยวกับการบริหารจัดการที่อยู่ภายใต้อำนาจของ
คณะกรรมการบริหาร

7. กลั่นกรองงานก่อนนำเสนอคณะกรรมการบริษัท

รายชื่อคณะกรรมการบริหาร ประกอบด้วย

1.  นายบันเทิง ตันติวิท ประธานกรรมการบริหาร

2.  นายศุภเดช พูนพิพัฒน์ กรรมการผู้จัดการใหญ่

3.  นางสุชาดา ภวนานันท์ กรรมการผู้จัดการใหญ่ สายการตลาดและธุรกิจเงินฝาก

4.  นายบัณฑิต ชีวะธนรักษ์ กรรมการผู้จัดการใหญ่ สายธุรกิจสินเชื่อและสายธุรกิจเช่าซื้อ

5.  นางจันทิมา จตุรภัทร์ กรรมการบริหาร

6.  นายวีรศักดิ์ จิรเศรษฐ์ กรรมการบริหาร

  เลขานุการคณะกรรมการบริหาร

1. นายวิชา กุลกอบเกียรติ

2. นางณัฐกฤตา ภัทรภร เศวตพัชราภรณ์

(3) คณะกรรมการตรวจสอบ (Audit Committee)

คณะกรรมการบริษัทได้ตระหนักถึงความสำคัญของระบบการกำกับดูแลกิจการที่ดี
จึงได้พิจารณาแต่งตั้งคณะกรรมการตรวจสอบขึ้น (Audit Committee)
เพื่อเป็นเครื่องมือสำคัญของคณะกรรมการบริษัทในการกำกับดูแลการบริหารงานให้มีมาตรฐานที่ถูกต้องโปร่งใส
ตลอดจนมีการควบคุมภายในที่ดีมีระบบการรายงานที่น่าเชื่อถือที่จะเป็นประโยชน์แก่ผู้ลงทุนและทุกฝ่ายที่เกี่ยวข้อง
โดยคณะกรรมการตรวจสอบได้แต่งตั้งตามหลักเกณฑ์และคุณสมบัติตามที่ตลาดหลักทรัพย์แห่งประเทศไทยกำหนด
มีความเป็นอิสระในการทำงานอย่างเต็มที่และรายงานโดยตรงต่อคณะกรรมการบริษัท
สำหรับขอบเขตอำนาจหน้าที่และความรับผิดชอบได้กำหนดให้เป็นไปตามมาตรฐานที่
ตลาดหลักทรัพย์แห่งประเทศไทยกำหนดและได้ตราเป็นกฎบัตรอย่างชัดเจน
โดยเครื่องมือของคณะกรรมการ ตรวจสอบจะประกอบด้วย 2 หน่วยงาน คือ สายงานตรวจสอบ
และสำนักกำกับกฎระเบียบและข้อบังคับ ซึ่งงาน โดยภาพรวมของทั้ง 2 หน่วยงาน
จะทำหน้าที่ตรวจสอบและกำกับการดำเนินกิจกรรมทั้งหมดของผู้บริหารและพนักงาน
เพื่อให้เป็นไปโดยถูกต้องและควบคุมไม่ให้เกิดความเสียหายต่อผู้ถือหุ้น

อำนาจหน้าที่คณะกรรมการตรวจสอบ

คณะกรรมการตรวจสอบมีหน้าที่และความรับผิดชอบในภารกิจที่ได้รับมอบหมายจากคณะกรรมการบริษัท
ดังต่อไปนี้

1.  สอบทานกระบวนการจัดทำและการเปิดเผยข้อมูลในรายงานทางการเงินของบริษัทฯ ให้มีความ
    ถูกต้อง ครบถ้วนเป็นที่เชื่อถือได้
    โดยประสานงานกับผู้ตรวจสอบบัญชีภายนอกและผู้บริหารที่รับผิดชอบในการจัดทำรายงานทางการเงินทั้งรายไตรมาสและประจำปี

2.  สอบทานให้บริษัทฯ มีระบบการตรวจสอบและการควบคุมภายในที่เหมาะสมและมีประสิทธิภาพ
    โดยสอบทานร่วมกับผู้ตรวจสอบบัญชีภายนอกและผู้ตรวจสอบภายในถึงความเพียงพอของระบบการตรวจสอบ
    และการควบคุมภายในของบริษัทฯ

3.  สอบทานการบริหารความเสี่ยงของบริษัทฯ
    ว่ามีอย่างเพียงพอสอดคล้องกับแนวทางของธนาคารแห่งประเทศไทย และนโยบายของบริษัทฯ

4.  สอบทานหลักฐานการไต่สวนภายใน เมื่อมีข้อสังเกตหรือสันนิษฐานว่าอาจมีการทุจริต หรือมี
    สิ่งผิดปกติหรือมีความบกพร่องสำคัญในระบบการควบคุมภายใน
    และนำเสนอคณะกรรมการบริษัทพิจารณาต่อไป

5.  สอบทานการปฏิบัติงานของบริษัทฯ ไม่ให้เกิดความขัดแย้งทางผลประโยชน์
    โดยการสอบทานการทำรายการระหว่างบริษัทฯ หรือบริษัทย่อยกับบุคคลที่เกี่ยวโยงกัน

6.  สอบทานการปฏิบัติงานของบริษัทฯ ให้ปฏิบัติตามกฎระเบียบหรือข้อบังคับ
    หรือข้อกำหนดของตลาดหลักทรัพย์แห่งประเทศไทย และกฎหมายอื่น ๆ ที่เกี่ยวข้อง

7.  พิจารณาผลการตรวจสอบ และข้อเสนอแนะของผู้สอบบัญชีภายนอก และผู้ตรวจสอบภายใน
    รวมทั้งติดตามผลการดำเนินการตามข้อเสนอแนะดังกล่าว

8.  พิจารณาคัดเลือกและเสนอแต่งตั้งผู้สอบบัญชีของบริษัทฯ
    รวมถึงพิจารณาเสนอค่าตอบแทนของผู้สอบบัญชีโดยคำนึงถึงความน่าเชื่อถือ
    ความเพียงพอของทรัพยากร และปริมาณงานตรวจสอบของสำนักงาน ตรวจสอบบัญชีนั้น
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัทฯ

9.  ให้ความเห็นชอบในการแต่งตั้ง ถอดถอน โยกย้าย
    หรือเลิกจ้างผู้อำนวยการฝ่ายตรวจสอบภายใน

10. ปฏิบัติการอื่นใดตามที่คณะกรรมการบริษัทฯ มอบหมาย และตามที่ตลาดหลักทรัพย์แห่ง
    ประเทศไทย หรือกฎหมายกำหนด

รายชื่อคณะกรรมการตรวจสอบ ประกอบด้วย

1.  นายสมมาตร พูนภักดี ประธานกรรมการตรวจสอบ

2.  นางสุปรียา แสงอุดมเลิศ กรรมการตรวจสอบ

3.  นางศิริเพ็ญ สีตสุวรรณ กรรมการตรวจสอบ

  เลขานุการคณะกรรมการตรวจสอบ

1.  นายชัชวาลย์ จันทรรวงทอง

2.  นายชูศักดิ์ พัชรพงษ์ศักดิ์ ผู้ช่วยเลขานุการ

(4) คณะอนุกรรมการกำหนดค่าตอบแทน (Remuneration Committee)

คณะอนุกรรมการกำหนดค่าตอบแทนประกอบด้วยกรรมการที่ไม่ใช่ผู้บริหารจำนวน 3 คน ซึ่งได้รับ
การแต่งตั้งจากคณะกรรมการบริษัท มีหน้าที่พิจารณากำหนดค่าเบี้ยประชุมและผลประโยชน์อื่น ๆ
ของกรรมการบริษัท และกรรมการในคณะกรรมการต่าง ๆ ที่กรรมการบริษัทแต่งตั้ง
รวมทั้งมีหน้าที่พิจารณากำหนดค่าตอบแทนของประธานกรรมการบริหารและกรรมการผู้จัดการใหญ่

รายชื่อคณะอนุกรรมการกำหนดค่าตอบแทน ประกอบด้วย

1.  นางศิริเพ็ญ สีตสุวรรณ ประธานอนุกรรมการกำหนดค่าตอบแทน

2.  นางจันทิมา จตุรภัทร์ อนุกรรมการกำหนดค่าตอบแทน

3.  นายสมเกียรติ ศุขเทวา อนุกรรมการกำหนดค่าตอบแทน

  เลขานุการคณะอนุกรรมการกำหนดค่าตอบแทน

นางยุวภา เงินสวัสดิ์

(5) คณะอนุกรรมการสรรหา (Nomination Committee)

บริษัทฯ มีนโยบายที่จะแต่งตั้งคณะอนุกรรมการสรรหาเป็นคราว ๆ
ไปเพื่อทำหน้าที่ในการสรรหาบุคคลที่มีคุณสมบัติเหมาะสมในการดำรงตำแหน่งกรรมการบริษัท
เมื่อมีตำแหน่งว่างลงและจำเป็นต้องแต่งตั้งบุคคลใหม่เข้าทดแทนตำแหน่งที่ว่างดังกล่าว

องค์คณะของคณะอนุกรรมการสรรหาของบริษัทฯ จะประกอบด้วยกรรมการที่ไม่ใช่ผู้บริหาร จำนวน 3
คน มีอำนาจหน้าที่ดังนี้

1. กำหนดหลักเกณฑ์และวิธีการในการสรรหากรรมการในกรณีที่มีตำแหน่งว่างลง

2.
คัดเลือกและเสนอชื่อบุคคลที่มีคุณสมบัติเหมาะสมเพื่อดำรงตำแหน่งกรรมการต่อคณะกรรมการบริษัท

รายชื่อคณะอนุกรรมการสรรหา ณ ปัจจุบัน ประกอบด้วย

1.  นางศิริเพ็ญ สีตสุวรรณ ประธานอนุกรรมการสรรหา

2.  นางจันทิมา จตุรภัทร์ อนุกรรมการสรรหา

3.  นายสมเกียรติ ศุขเทวา อนุกรรมการสรรหา

  เลขานุการคณะอนุกรรมการสรรหา

นางณัฐกฤตา ภัทรภร เศวตพัชราภรณ์

ทั้งนี้ รายชื่อคณะกรรมการสรรหาจะมีการแต่งตั้งเป็นครั้ง ๆ
เมื่อมีการสรรหากรรมการใหม่หรือกรรมการที่ว่างลง

(6) คณะกรรมการบรรษัทภิบาล (Corporate Governance Committee)

บริษัทฯ ให้ความสำคัญของการกำกับดูแลกิจการ เพื่อให้มีระบบบรรษัทภิบาลที่ดี (Good Corporate
Governance) ตามหลักข้อพึงปฏิบัติที่ดีของบริษัทจดทะเบียน
และเพื่อเปิดเผยข้อมูลในรายงานประจำปีเกี่ยวกับ การปฏิบัติด้านบรรษัทภิบาล บริษัทฯ
จึงเห็นควรให้แต่งตั้งคณะกรรมการบรรษัทภิบาล (Corporate Governance Committee)
เพื่อทำหน้าที่ดังต่อไปนี้

คณะกรรมการบริษัททั้งคณะทำหน้าที่คณะกรรมการบรรษัทภิบาล โดยเป็นผู้กำหนดนโยบายในการกำกับ
ดูแลกิจการให้เป็นไปตามแนวทางที่ตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์ และธนาคารแห่งประเทศไทยกำหนด
โดยได้มอบหมายให้คณะกรรมการชุดย่อยอีก 2 ชุด ทำหน้าที่ ดังนี้

1. คณะกรรมการบริหาร ทำหน้าที่ในการควบคุมให้เกิดการดำเนินการตามแนวนโยบายการกำกับ
ดูแลกิจการ ซึ่งคณะกรรมการบริษัทเป็นผู้กำหนด

2. คณะกรรมการตรวจสอบ ทำหน้าที่ในการติดตาม สอบทาน
และตรวจสอบการปฏิบัติตามนโยบายที่กำหนดขึ้น เพื่อกำกับดูแลกิจการให้มีระบบบรรษัทภิบาลที่ดี

(7) คณะกรรมการบริหารความเสี่ยง (Risk Management Committee)

ด้วยคณะกรรมการบริหารของบริษัท มีหน้าที่ในการควบคุม ดูแล และกลั่นกรองการทำธุรกรรมต่าง ๆ
ของบริษัทฯ ซึ่งในการปฏิบัติหน้าที่จะต้องพิจารณาถึงความเสี่ยงด้านต่าง ๆ ที่เกี่ยวข้องกับธุรกิจด้วย
บริษัทฯ
จึงกำหนดให้คณะกรรมการบริหารปฏิบัติหน้าที่เป็นคณะกรรมการบริหารความเสี่ยงด้วยอีกฐานะหนึ่ง
โดยมีอำนาจหน้าที่ดังนี้

 1. กำหนดนโยบายในการบริหารความเสี่ยงเพื่อเสนอต่อคณะกรรมการบริษัท

2. บริหารจัดการและควบคุมการดำเนินธุรกิจภายใต้นโยบายการบริหารความเสี่ยงที่กำหนดไว้

3. ทบทวนนโยบายความเพียงพอและระบบการบริหารความเสี่ยง ความมีประสิทธิผลของระบบ
และการปฏิบัติตามนโยบายที่กล่าว และรายงานต่อคณะกรรมการบริษัทอย่างสม่ำเสมอ

คณะกรรมการบริหารได้แต่งตั้งคณะกรรมการพิจารณาความเสี่ยงเมื่อวันที่ 22 มกราคม 2547
เพื่อทำ หน้าที่เกี่ยวกับการพิจารณาความเสี่ยงที่ชัดเจนและแยกจากคณะกรรมการบริหาร
โดยทำหน้าที่ในการนำเสนอนโยบายบริหารความเสี่ยง
กำหนดมาตรการในการบริหารความเสี่ยงเพื่อแก้ไขปัญหาและป้องกันความเสียหายที่จะเกิดขึ้น
และประเมินปัจจัยภายในและปัจจัยภายนอก อันมีผลกระทบต่อฐานะการเงินอย่างเป็นสาระสำคัญ
รวมทั้ง การติดตามควบคุมความเสี่ยงต่าง ๆ ให้เป็นไปตามนโยบายบริหารความเสี่ยงที่กำหนด
ประกอบด้วย

1. นายศุภเดช พูนพิพัฒน์ ประธานคณะกรรมการ

2. นางสุชาดา ภวนานันท์ กรรมการ

3. นายบัณฑิต ชีวะธนรักษ์ กรรมการ

4. นายอมร กิตินารถอินทราณี กรรมการ

5. นายปิยะพงศ์ อาจมังกร กรรมการ

6. นายกำธร ตันติศิริวัฒน์ เลขานุการคณะกรรมการ

9.2 การสรรหากรรมการ

 (1) วิธีการแต่งตั้งคณะกรรมการบริษัท

บริษัทฯ มิได้กำหนดจำนวนสูงสุดของกรรมการไว้เพียงแต่กำหนดไว้ในข้อบังคับของบริษัทฯ
ว่าต้องไม่น้อยกว่า 5 คน วิธีการแต่งตั้งคณะกรรมการมีขึ้นได้ 2 กรณี คือ
กรณีแต่งตั้งกรรมการใหม่แทนกรรมการที่ต้องออกตามวาระ
และกรณีแต่งตั้งกรรมการระหว่างวาระเนื่องจากตำแหน่งว่างลง ทั้งนี้บริษัทฯ
ได้แต่งตั้งคณะอนุกรรมการสรรหาเพื่อทำหน้าที่ในการคัดเลือกและเสนอชื่อบุคคลที่มีคุณสมบัติเหมาะสมในการดำรงตำแหน่งกรรมการบริษัท
โดยในกรณีแรกจะต้องขอมติจากที่ประชุมผู้ถือหุ้น
ส่วนกรณีหลังคณะกรรมการบริษัทสามารถพิจารณาลงมติได้ภายใต้คุณสมบัติที่เหมาะสมเพื่อเข้าดำรงตำแหน่งแทน
โดยการแต่งตั้งกรรมการอิสระเป็นไปตามหลักเกณฑ์ที่ตลาดหลักทรัพย์แห่งประเทศไทยกำหนด

ในการเลือกตั้งกรรมการของบริษัทโดยที่ประชุมผู้ถือหุ้นนั้น
ผู้ถือหุ้นทุกคนมีสิทธิเท่าเทียมกันในการเลือกตั้ง โดยผู้ถือหุ้นคนหนึ่งมีคะแนนเสียงเท่ากับจำนวนหุ้นที่ถือ

บริษัทฯ ไม่มีกรรมการที่มาจากผู้ถือหุ้นรายใหญ่

(2) วิธีการแต่งตั้งคณะกรรมการบริหาร

คณะกรรมการบริษัทจะแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหาร
และในจำนวนนี้ให้กรรมการคนหนึ่งเป็นประธานกรรมการบริหาร
โดยให้คณะกรรมการบริหารมีอำนาจหน้าที่ควบคุมดูแล กิจการของบริษัทฯ
ตามที่คณะกรรมการบริษัทมอบหมาย และให้กรรมการผู้จัดการใหญ่เป็นกรรมการบริหารโดยตำแหน่ง

(3) วิธีการแต่งตั้งคณะกรรมการตรวจสอบ

คณะกรรมการบริษัทจะแต่งตั้งกรรมการที่มีคุณสมบัติตามที่ตลาดหลักทรัพย์แห่งประเทศไทยกำหนด
จำนวนอย่างน้อย 3 คน มาทำหน้าที่คณะกรรมการตรวจสอบ
โดยจะมีอำนาจหน้าที่ตามที่ตลาดหลักทรัพย์แห่งประเทศไทยกำหนด
มีความเป็นอิสระในการทำงานอย่างเต็มที่ และรายงานโดยตรงต่อคณะกรรมการบริษัท

(4) วิธีการแต่งตั้งคณะอนุกรรมการกำหนดค่าตอบแทน

คณะกรรมการบริษัทจะพิจารณาแต่งตั้งกรรมการที่ไม่ใช่ผู้บริหาร
ที่เป็นองค์คณะในคณะกรรมการบริษัทอย่างน้อยจำนวน 3 คน
เพื่อมาทำหน้าที่เป็นคณะอนุกรรมการกำหนดค่าตอบแทน

9.3 ค่าตอบแทนคณะกรรมการและผู้บริหาร

(ก) ค่าตอบแทนที่เป็นตัวเงิน

ในปี 2546 บริษัทฯ ได้จ่ายค่าตอบแทนคณะกรรมการ 5 คณะ รวม 13,905,769.96 บาท
โดยลักษณะ ค่าตอบแทนจ่ายในรูปของค่าเบี้ยประชุม เงินประจำตำแหน่ง และเงินบำเหน็จกรรมการ
(จ่ายจากผลการดำเนินงาน ประจำปี 2545) สรุปได้ดังนี้

  (หน่วย : พันบาท)

+------------+-----+------+------+------+------+--------+-----+------+
|            |     | ค่าตอ |      |      |      |        |     |      |
|            |     | บแทน |      |      |      |        |     |      |
|            |     | คณะก |      |      |      |        |     |      |
|            |     | รรมก |      |      |      |        |     |      |
|            |     | ารชุด |      |      |      |        |     |      |
|            |     | ต่างๆ |      |      |      |        |     |      |
+------------+-----+------+------+------+------+--------+-----+------+
| รายชื่อ      |     | ค    | เ    | ค่า   | ค่าเบ | ค่าเบี้ยป | ค่า  | เง   |
| คณะกรรมการ |     | ่าเบี้ย | งินปร | เบี้ยป | ี้ยประ | ระชุมอน | เบี้ย | ินบำเ |
|            |     | ประช | ะจำต | ระชุม | ชุมกร | ุกรรมกา | ประ | หน็จก |
|            |     | ุมกรร | ำแหน | กรรม | รมกา | รกำหนด | ชุมก | รรมก |
|            |     | มการ | ่งกรร | การบ | รตรว |        | รรม | ารปร |
|            |     | บริษัท | มการ | ริหาร | จสอบ | ค่า     | การ | ะจำปี |
|            |     |      | บริษัท |      |      | ตอบแทน |     | 2545 |
|            |     |      |      |      |      |        | สร  |      |
|            |     |      |      |      |      |        | รหา |      |
+------------+-----+------+------+------+------+--------+-----+------+
| 1.         | ตัน  | 51   | 35   | 24   | -    | -      | -   | 1,05 |
|   นายบันเทิง | ติวิท | 0.00 | 0.00 | 0.00 |      |        |     | 2.56 |
+------------+-----+------+------+------+------+--------+-----+------+
| 2.         | พูนพ | 25   | 17   | 12   | -    | -      | -   | 52   |
|   นายศุภเดช | ิพัฒน์ | 5.00 | 5.00 | 0.00 |      |        |     | 6.28 |
+------------+-----+------+------+------+------+--------+-----+------+
| 3.         | ภ   | 25   | 17   | 12   | -    | -      | -   | 52   |
|   นางสุชาดา | วนา | 5.00 | 5.00 | 0.00 |      |        |     | 6.28 |
|            | นันท์ |      |      |      |      |        |     |      |
+------------+-----+------+------+------+------+--------+-----+------+
| 4.         | จตุร | 24   | 17   | 8    | -    | 40.00  | 10  | 52   |
|   นางจันทิมา | ภัทร์ | 0.00 | 5.00 | 0.00 |      |        | .00 | 6.28 |
+------------+-----+------+------+------+------+--------+-----+------+
| 5.         | จ   | 25   | 17   | 12   | -    | -      | -   | 52   |
|   นายวีรศักดิ์ | ิรเศ | 5.00 | 5.00 | 0.00 |      |        |     | 6.28 |
|            | รษฐ์ |      |      |      |      |        |     |      |
+------------+-----+------+------+------+------+--------+-----+------+
| 6.         | พูนภ | 25   | 17   | -    | 60   | -      | -   | 52   |
|  นายสมมาตร | ักดี* | 5.00 | 5.00 |      | 0.00 |        |     | 6.28 |
+------------+-----+------+------+------+------+--------+-----+------+
| 7.         | แสง | 25   | 17   | -    | 12   | -      | -   | 52   |
|   นางสุปรียา | อุดม | 5.00 | 5.00 |      | 0.00 |        |     | 6.28 |
|            | เลิศ |      |      |      |      |        |     |      |
+------------+-----+------+------+------+------+--------+-----+------+
| 8.         | ส   | 24   | 17   | -    | 11   | 75.00  | 15  | 52   |
|   นางศิริเพ็ญ | ีตสุว | 0.00 | 5.00 |      | 0.00 |        | .00 | 6.28 |
|            | รรณ |      |      |      |      |        |     |      |
+------------+-----+------+------+------+------+--------+-----+------+
| 9.         | ศุขเ | 25   | 17   | -    | -    | 50.00  | 10  | 52   |
| นายสมเกียรติ | ทวา | 5.00 | 5.00 |      |      |        | .00 | 6.28 |
+------------+-----+------+------+------+------+--------+-----+------+
| 10.นายพิมล  | รัฐ  | 25   | 17   | -    | -    | -      | -   | 52   |
|            | ปัตย์ | 5.00 | 5.00 |      |      |        |     | 6.28 |
+------------+-----+------+------+------+------+--------+-----+------+
| 11.นายบัณฑิต | ชีว  | 25   | 17   | 12   | -    | -      | -   | 52   |
|            | ะธน | 5.00 | 5.00 | 0.00 |      |        |     | 6.28 |
|            | รักษ์ |      |      |      |      |        |     |      |
+------------+-----+------+------+------+------+--------+-----+------+
| 12.พลเรือตร | แสง | 10   | 17   | -    | -    | -      | -   | -    |
| ีนายแพทย์วิทุร | สิงแ | 5.00 | 5.00 |      |      |        |     |      |
|            | ก้ว* |      |      |      |      |        |     |      |
+------------+-----+------+------+------+------+--------+-----+------+
| นายสมเจตน์  | หม  | -    | -    | -    | -    | -      | -   | 35   |
|            | ู่ศิริเ |      |      |      |      |        |     | 0.37 |
|            | ลิศ* |      |      |      |      |        |     |      |
+------------+-----+------+------+------+------+--------+-----+------+
| รวมเป็น     |     | 3,13 | 2,27 | 80   | 83   | 165.00 | 35  | 6,66 |
| เงินแต่ละคณะ |     | 5.00 | 0.00 | 0.00 | 0.00 |        | .00 | 5.76 |
+------------+-----+------+------+------+------+--------+-----+------+

หมายเหตุ : ในปี 2546 คณะกรรมการได้ดำเนินการ ดังนี้

1. คณะกรรมการบริษัท จำนวน 12 ท่าน มีการประชุมรวม 16 ครั้ง

2. คณะกรรมการบริหาร จำนวน 6 ท่าน มีการประชุมรวม 12 ครั้ง

3. คณะกรรมการตรวจสอบ จำนวน 3 ท่าน มีการประชุมรวม 8 ครั้ง

4. คณะอนุกรรมการกำหนดค่าตอบแทน จำนวน 3 ท่าน มีการประชุมรวม 5 ครั้ง

5. คณะกรรมการสรรหา จำนวน 3 ท่าน มีการประชุมรวม 1 ครั้ง

* นายสมมาตร พูนภักดี ประธานคณะกรรมการตรวจสอบ
ได้รับเงินค่าตอบแทนในรูปของเงินประจำตำแหน่ง

* พลเรือตรีนายแพทย์วิทุร แสงสิงแก้ว ได้เข้าเป็นกรรมการบริษัท เมื่อเดือนพฤษภาคม 2546

* นายสมเจตน์ หมู่ศิริเลิศ ได้ลาออกจากคณะกรรมการบริษัทและคณะกรรมการบริหาร ตั้งแต่วันที่ 1
กันยายน 2545 ทั้งนี้ ได้รับการ

จัดสรรเงินบำเหน็จตามระยะเวลาการดำรงตำแหน่ง

 (ข) ค่าตอบแทนรวม

คณะกรรมการบริหารของบริษัท ประกอบด้วยกรรมการจำนวน 6 ราย และมีผู้บริหารตามนิยามของ
สำนักงานคณะกรรมการ ก.ล.ต. จำนวนทั้งสิ้น 5 ราย โดยไม่นับรวมผู้อำนวยการอาวุโส
สายงานบัญชี ในปี 2546 ที่ผ่านมา บริษัทฯ
ได้จ่ายค่าตอบแทนให้แก่กรรมการบริหารในรูปของค่าเบี้ยประชุม ซึ่งแสดงไว้ในตารางหน้า 97
หัวข้อ 9.3 (ก) แล้ว และจ่ายค่าตอบแทนให้แก่ผู้บริหารตามนิยามข้างต้น เป็นจำนวนเงินรวม
28,951,018 บาท

(ค) ค่าตอบแทนอื่น

บริษัทฯ ไม่มีการจ่ายค่าตอบแทนอื่นให้กับคณะกรรมการและผู้บริหารนอกเหนือจากค่าตอบแทนที่เป็น
ตัวเงินดังที่กล่าวแล้ว

9.4 การกำกับดูแลกิจการที่ดี ( Good Corporate Governance )

บริษัทเงินทุน ธนชาติ จำกัด (มหาชน)
ตระหนักดีว่าการจัดให้มีกระบวนการกำกับดูแลกิจการที่ดีในองค์กรเป็นสิ่งสำคัญและเป็นปัจจัยพื้นฐานที่จะช่วยส่งเสริมการดำเนินงานของบริษัทฯ
ให้มีประสิทธิภาพ มีการเจริญเติบโตที่ยั่งยืน
เป็นที่ยอมรับโดยทั่วไปทั้งภายในประเทศและต่างประเทศ
อันจะนำไปสู่เป้าหมายสำคัญในการก่อให้เกิดประโยชน์สูงสุดแก่ผู้ที่เกี่ยวข้องทุกฝ่าย ได้แก่ ผู้ถือหุ้น
ผู้ลงทุน ผู้มีส่วนได้เสียอื่น ๆ (Stakeholders) และสังคมโดยรวมอย่างทั่วถึง

ทั้งนี้ ในปี 2546 ที่ผ่านมา บริษัทฯ ได้ดำเนินธุรกิจภายใต้หลักการการกำกับดูแลกิจการที่ดีจำนวน
15 ข้อของตลาดหลักทรัพย์แห่งประเทศไทย
และคณะกรรมการบริษัทมีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of
Best Practices of Listed Companies) ตามแนวทางของตลาดหลักทรัพย์แห่ง ประเทศไทย
และตามแนวทางที่กำหนดขึ้นโดยหน่วยราชการ ตลอดจนหน่วยงานที่กำกับดูแลบริษัทฯ
ในฐานะสถาบันการเงินและบริษัทมหาชนอย่างครบถ้วนแล้ว สรุปผลดำเนินการได้ดังนี้

(1) นโยบายเกี่ยวกับการกำกับดูแลกิจการ

คณะกรรมการบริษัทได้พิจารณากำหนดแนวนโยบายในการกำกับดูแลกิจการ ซึ่งมีเนื้อหาครอบคลุม
หลักการสำคัญเกี่ยวกับโครงสร้าง บทบาท หน้าที่ความรับผิดชอบของคณะกรรมการ
ความมุ่งมั่นในการบริหารงานอย่างโปร่งใส เปิดเผย สามารถตรวจสอบได้
โดยให้เผยแพร่ไว้ในเว็บไซต์ของบริษัทฯ www.nfs.co.th รวมทั้งเผยแพร่ไว้ในระบบ Intranet
ซึ่งเป็นเว็บไซต์ภายในของบริษัทฯ เพื่อให้พนักงานสามารถเข้าไปศึกษารายละเอียดได้อย่างทั่วถึง

ด้วยความมุ่งมั่นที่จะให้มีการกำกับดูแลกิจการที่ดีอย่างเป็นรูปธรรม ในปี 2546 ที่ผ่านมา
คณะกรรมการบริษัทจึงได้จัดตั้ง ”คณะอนุกรรมการบรรษัทภิบาล”
และคณะทำงานบรรษัทภิบาลด้านต่าง ๆ
เพื่อสนับสนุนการทำงานของคณะอนุกรรมการบรรษัทภิบาลและคณะกรรมการบริษัทให้มีการจัดการดีที่สุด
ซึ่งคณะทำงานดังกล่าวประกอบด้วย

คณะทำงานบรรษัทภิบาลด้านวิชาการ

คณะทำงานบรรษัทภิบาลด้านส่งเสริมความรู้

คณะทำงานบรรษัทภิบาลด้านเปิดเผยข้อมูล

คณะทำงานบรรษัทภิบาลด้านความพึงพอใจของลูกค้า

คณะทำงานบรรษัทภิบาลด้านบุคลากร

คณะทำงานบรรษัทภิบาลด้านติดตามและประเมินผล

นอกจากการประกาศใช้และเผยแพร่ นโยบายเกี่ยวกับการกำกับดูแลกิจการ ให้กรรมการบริษัท
ผู้บริหาร และพนักงานทุกระดับได้รับทราบแล้ว บริษัทฯ
ยังได้รณรงค์และส่งเสริมในเรื่องของการให้ความรู้เกี่ยวกับการกำกับ ดูแลกิจการหรือบรรษัทภิบาล
(Corporate Governance) อย่างต่อเนื่องตลอดปี 2546 เช่นกัน โดยได้จัดทำสื่อ
เผยแพร่ข้อมูลและให้ความรู้เกี่ยวกับบรรษัทภิบาลเพื่อปลูกฝังให้เกิดวัฒนธรรมองค์กรที่ดี
และจัดอบรมหลักสูตร “Good Corporate Governance” แก่ผู้บริหารและพนักงานของบริษัทฯ
และบริษัทในกลุ่มธนชาติ โดยมีจำนวนผู้ที่ผ่านการอบรมทั้งสิ้น 661 คน
และจะยังคงเดินหน้าพัฒนาและปรับปรุงการดำเนินธุรกิจ ตลอดจนพัฒนาบุคลากร
ภายใต้กรอบของบรรษัทภิบาลที่ดีต่อไป

(2) สิทธิและความเท่าเทียมกันของผู้ถือหุ้น

บริษัทฯ กำหนดให้มีการดำเนินการเปิดเผยข้อมูลอย่างถูกต้อง ฉับไว และสม่ำเสมอ ทันต่อเหตุการณ์
เพื่ออำนวยความสะดวกแก่ผู้ถือหุ้นและสนับสนุนให้มีการปฏิบัติต่อผู้ถือหุ้นทุกรายอย่างเท่าเทียมกัน
ทั้งนี้ผู้ถือหุ้นสามารถใช้สิทธิเพื่อรักษาผลประโยชน์ของตน ด้วยการแสดงความคิดเห็น ให้ข้อเสนอแนะ
ร่วมตัดสินใจในการดำเนินกิจการต่าง ๆ ของบริษัทฯ
โดยเข้าร่วมประชุมและออกเสียงลงมติในที่ประชุมผู้ถือหุ้นอย่างเต็มที่ตามสิทธิที่มีอยู่
ซึ่งหากผู้ถือหุ้นไม่สามารถเข้าร่วมประชุมได้ด้วยตนเอง
สามารถมอบฉันทะให้ผู้อื่นเข้าร่วมประชุมแทนได้ โดยบริษัทฯ
ได้จัดให้ประธานคณะกรรมการตรวจสอบเป็นบุคคลหนึ่งที่ผู้ถือหุ้นสามารถมอบฉันทะให้เข้าประชุมแทน
หรือผู้ถือหุ้นจะจัดหาบุคคลผู้รับมอบฉันทะนอกเหนือจากรายชื่อที่บริษัทฯ นำเสนอก็สามารถกระทำได้

อย่างไรก็ตามถึงแม้ว่าในปี 2546 บริษัทฯ ได้จัดให้มีการจัดประชุมสามัญผู้ถือหุ้นจำนวน 2 ครั้งก็ตาม
แต่เนื่องจากในการจัดประชุมครั้งแรกเมื่อวันที่ 29 เมษายน 2546 ณ โรงแรมรอยัลออร์คิด
เชอราตัน มีจำนวนผู้ถือหุ้นและผู้รับมอบฉันทะเข้าร่วมประชุมไม่ถึงร้อยละ 33.33
ของจำนวนหุ้นที่จำหน่ายแล้วของบริษัทฯ ซึ่งไม่ครบตามจำนวนที่กฎหมายกำหนดให้เป็นองค์ประชุม
บริษัทฯ จึงได้เรียกประชุมและจัดให้มีการประชุมสามัญผู้ถือหุ้นขึ้น อีกครั้งในวันที่ 28 พฤษภาคม
2546 ซึ่งในระหว่างการรอองค์ประชุม ได้เปิดโอกาสให้ผู้ถือหุ้นพูดคุยและซักถามข้อมูลต่าง ๆ
จากคณะกรรมการบริษัทได้โดยตลอด
โดยในการประชุมครั้งหลังนี้ถึงแม้ว่ากฎหมายมิได้มีข้อกำหนดเรื่อง องค์ประชุม
และการปิดสมุดทะเบียนพักการโอนหุ้นฯ เพื่อกำหนดรายชื่อผู้มีสิทธิเข้าร่วมประชุมไว้ก็ตาม แต่เพื่อให้
ผู้ถือหุ้นทุกรายได้รับรู้ข่าวสารและสิทธิประโยชน์ต่าง ๆ อย่างทั่วถึง บริษัทฯ
จึงได้กำหนดให้มีการปิดสมุดทะเบียนพักการโอนหุ้นฯ อีกครั้ง และได้จัดส่งหนังสือเชิญประชุม
พร้อมทั้งข้อมูลประกอบการประชุมตามวาระต่าง ๆ ให้ผู้ถือหุ้นทราบล่วงหน้าก่อนวันประชุม
ซึ่งในแต่ละวาระมีการระบุวัตถุประสงค์และความเห็นของคณะกรรมการพร้อม
รายละเอียดของเรื่องเพื่อพิจารณาเหตุผลและความจำเป็นอย่างครบถ้วนเช่นเดียวกับการเรียกประชุมในครั้งแรก
และยังคงเปิดโอกาสให้ผู้ถือหุ้นได้ใช้สิทธิอย่างเต็มที่ในการซักถามและให้ข้อเสนอแนะต่าง ๆ
โดยมีการจดบันทึกการประชุมอย่างครบถ้วนและถูกต้อง ซึ่งผู้ถือหุ้นสามารถตรวจสอบได้

(3) สิทธิของผู้มีส่วนได้เสียกลุ่มต่าง ๆ

บริษัทฯ เคารพในสิทธิและให้ความเป็นธรรมแก่ผู้มีส่วนได้เสียทุกกลุ่ม
ไม่ว่าจะเป็นผู้มีส่วนได้เสียภายใน ได้แก่ พนักงานและผู้บริหารของบริษัทฯ และบริษัทในกลุ่ม
หรือผู้มีส่วนได้เสียภายนอก ได้แก่ คู่แข่ง เจ้าหนี้ ภาครัฐ สังคม และหน่วยงานอื่น ๆ ที่เกี่ยวข้อง
โดยยึดหลักการดำเนินธุรกิจอย่างโปร่งใสภายใต้กรอบการแข่งขันและเงื่อนไขทางการค้าที่เป็นสากล
มีการปฏิบัติตามกฎหมายอย่างเคร่งครัด และพยายามสร้างความมั่นใจให้แก่บรรดาผู้ที่
เกี่ยวข้องว่าสิทธิดังกล่าวได้รับการเอาใจใส่ดูแลอยู่ตลอดเวลา อาทิ

-   การปฏิบัติต่อพนักงานอย่างเท่าเทียม เป็นธรรม และให้ผลตอบแทนที่เหมาะสม
    มีการเสริมสร้างสัมพันธภาพในการทำงานที่ดี ด้วยการจัดทำวารสารรายเดือน “NFS News”
    เผยแพร่ภายใน องค์กร วัตถุประสงค์ของการจัดทำวารสารรายเดือนดังกล่าวคือ
    เพื่อสร้างความสัมพันธ์และ ความรู้ความเข้าใจให้เกิดขึ้นกับบุคลากรในกลุ่มธนชาติ

-   การเอาใจใส่และรับผิดชอบต่อลูกค้า ด้วยการจัดตั้ง Call Center ขึ้นทุก Business Unit
    เพื่อให้ลูกค้าสามารถติดต่อกับบริษัทฯ ได้อย่างสะดวกและรวดเร็ว
    โดยหน่วยงานดังกล่าวมีหน้าที่ให้ ข้อมูลเกี่ยวกับธุรกิจของบริษัทฯ
    ประสานงานตามที่ลูกค้าร้องขอ ตลอดจนรับข้อคิดเห็นและ ข้อร้องเรียนในเบื้องต้นจากลูกค้า

-   การมีส่วนร่วมในกิจกรรมทางสังคม เช่น การบริจาคข้าวสารให้แก่ผู้บริจาคโลหิตและผู้ยากไร้
    การจัดให้สภากาชาดเปิดรับบริจาคโลหิตภายในสำนักงานของบริษัทฯ
    พร้อมทั้งประกาศเชิญชวนให้พนักงานร่วมบริจาคโลหิตเป็นประจำทุก 3 เดือน
    และการบริจาคเงินและสิ่งของต่าง ๆ ให้แก่เด็กผู้ยากไร้ เป็นต้น
    เพื่ออำนวยประโยชน์และช่วยเหลือสังคมตามสมควร

ทั้งนี้บริษัทฯ ได้กำหนดหน้าที่และความรับผิดชอบต่อผู้มีส่วนได้เสียไว้เป็นลายลักษณ์อักษรใน
“คู่มือจริยธรรมทางธุรกิจ” ของบริษัทฯ แล้ว

(4) การประชุมผู้ถือหุ้น

คณะกรรมการบริษัทให้ความสำคัญต่อการประชุมผู้ถือหุ้นอย่างสม่ำเสมอ กล่าวคือ นอกจากจะจัดให้
ผู้ถือหุ้นได้รับทราบข้อมูลข่าวสารการจัดประชุมล่วงหน้าอย่างทั่วถึงในเวลาที่เหมาะสมแล้ว
ยังได้จัดให้มีสิ่งอำนวยความสะดวกต่าง ๆ ทั้งในส่วนของสถานที่ประชุม เครื่องมือ
และอุปกรณ์ที่ใช้ในการประชุม เช่น ป้ายบอกทาง วัสดุ เครื่องเขียน เป็นต้น
การเปิดรับลงทะเบียนล่วงหน้าก่อนกำหนดเวลาการประชุมมากกว่า 2 ชั่วโมง
การเปิดโอกาสและให้เวลาในการซักถามและแสดงความคิดเห็นอย่างเต็มที่
รวมทั้งการบันทึกประเด็นซักถามและข้อคิดเห็นที่สำคัญไว้ในรายงานการประชุมด้วย

ในปี 2546 มีกรรมการเข้าร่วมประชุมจำนวน 9 ท่าน จากจำนวนกรรมการทั้งหมดที่มีอยู่ 11 ท่าน
โดยประธานคณะอนุกรรมการกำหนดค่าตอบแทนและสรรหา
ไม่สามารถเข้าร่วมประชุมได้ด้วยติดภารกิจสำคัญ เร่งด่วน แต่ในจำนวนกรรมการที่เข้าร่วมประชุมนี้
มีประธานกรรมการตรวจสอบ กรรมการตรวจสอบ อนุกรรมการกำหนดค่าตอบแทน
และอนุกรรมการสรรหา เข้าร่วมประชุมครบทุกท่าน เพื่อตอบข้อซักถามของผู้ถือหุ้น

(5) ภาวะผู้นำและวิสัยทัศน์

บริษัทฯ มีความมุ่งมั่นในการพัฒนาธุรกิจของกลุ่มธนชาติให้สามารถสร้างผลิตภัณฑ์ทางการเงินที่
หลากหลาย เพื่อสนองตอบความต้องการของลูกค้าได้อย่างครบวงจร
คณะกรรมการบริษัทซึ่งประกอบด้วยผู้ทรง คุณวุฒิที่มีความรอบรู้และประสบการณ์ในด้านต่าง ๆ
ที่เอื้อต่อการดำเนินธุรกิจของบริษัทฯ จึงได้ร่วมกันใน การกำหนดวิสัยทัศน์ พันธกิจ กลยุทธ์
เป้าหมาย แผนธุรกิจ และงบประมาณของบริษัทฯ อย่างรอบคอบและระมัดระวัง
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพ

คณะกรรมการบริษัทได้ดำเนินการให้บริษัทฯ มีระบบการควบคุมภายในและการตรวจสอบภายในที่
เพียงพอ ถูกต้องตามกฎข้อบังคับต่าง ๆ ของทางการ และมีมาตรการบริหารความเสี่ยงที่เหมาะสม
รวมทั้งมี
การติดตามการดำเนินการในเรื่องดังกล่าวอย่างสม่ำเสมอในการประชุมคณะกรรมการบริษัทซึ่งจัดขึ้นไม่น้อยกว่า
12 ครั้งต่อปี

คณะกรรมการบริษัทเป็นผู้พิจารณาในการกำหนดและแยกบทบาทหน้าที่ความรับผิดชอบระหว่าง
คณะกรรมการ คณะอนุกรรมการ และฝ่ายจัดการไว้เป็นลายลักษณ์อักษรอย่างชัดเจน
ในการกำหนดระดับอำนาจเกี่ยวกับการอนุมัติและตัดสินใจได้ถูกจัดทำไว้เป็นหนังสือเช่นกัน
ทั้งนี้หนังสือมอบอำนาจที่ได้จัดทำขึ้นจะมีการเวียนให้ผู้ที่เกี่ยวข้องทั้งภายในและภายนอกองค์กรได้รับทราบอย่างทั่วถึง
และมีการทบทวนขอบเขตอำนาจที่มอบหมายเป็นระยะ ๆ
ทั้งนี้เพื่อความเหมาะสมและเพื่อให้การมอบหมายนั้นเกิดประสิทธิภาพสูงสุดในการใช้ปฏิบัติงาน

(6) ความขัดแย้งของผลประโยชน์

คณะกรรมการบริษัทให้ความสำคัญในเรื่องการจัดการเกี่ยวกับความขัดแย้งของผลประโยชน์
(Conflict of Interest)
ของบุคคลที่เกี่ยวข้องหรืออาจมีความขัดแย้งของงผลประโยชน์กับบริษัทฯ โดยกำหนดให้มีการเปิดเผย
ข้อมูลความเกี่ยวพันทางธุรกิจ
หรือกิจการที่มีผลประโยชน์เกี่ยวข้องกับกรรมการและผู้บริหารระดับสูงทุกรอบระยะเวลา 3 เดือน
และในการพิจารณาให้สินเชื่อหรือลงทุนในกิจการต่าง ๆ ที่ต้องผ่านการลงมติของที่ประชุม
คณะกรรมการบริษัทจะดำเนินการอย่างรอบคอบระมัดระวัง เป็นธรรม และโปร่งใส
โดยผู้มีส่วนได้เสียหรือบุคคลที่อาจมีความขัดแย้งของผลประโยชน์จะต้องไม่อยู่ร่วมในที่ประชุมและ/หรืองดการออกเสียงลงมติด้วย
ในส่วนของ การดูแลเกี่ยวกับการใช้ข้อมูลภายใน นอกจากจะจัดทำประกาศห้ามมิให้กรรมการ
ผู้บริหาร และพนักงาน นำข้อมูลภายในของบริษัทฯ
ไปใช้เพื่อแสวงหาผลประโยชน์ให้ตนเองและผู้ที่เกี่ยวข้องแล้ว
ยังได้กำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักกำกับกฎระเบียบและข้อบังคับ
(Compliance Unit) ทุกครั้งด้วย

(7) จริยธรรมธุรกิจ

คณะกรรมการบริษัทได้พิจารณากำหนดแนวทางการปฏิบัติที่เหมาะสมในการดำเนินธุรกิจ โดยได้จัดทำ
“คู่มือจริยธรรมทางธุรกิจ” ซึ่งรวบรวมข้อพึงปฏิบัติเกี่ยวกับจริยธรรมในการดำเนินธุรกิจ
จรรยาบรรณของ คณะกรรมการ ผู้บริหาร และพนักงานเป็นลายลักษณ์อักษร โดยแจกให้แก่กรรมการ
ผู้บริหาร และพนักงานทุกคนของบริษัทฯ
เพื่อให้ยึดถือเป็นแนวทางในการปฏิบัติหน้าที่ตามพันธกิจของบริษัทฯ ด้วยความซื่อสัตย์สุจริต และ
เที่ยงธรรม รวมถึงกำหนดบทลงโทษทางวินัยในกรณีที่มีการปฏิบัติฝ่าฝืนกฎระเบียบที่วางไว้

(8) การถ่วงดุลของกรรมการที่ไม่เป็นผู้บริหาร

คณะกรรมการบริษัท มีจำนวน 12 ท่าน ประกอบด้วย

- กรรมการที่เป็นผู้บริหาร 4 ท่าน

- กรรมการที่ไม่เป็นผู้บริหาร 3 ท่าน

- กรรมการที่เป็นอิสระ 5 ท่าน

  (9) การรวมหรือแยกตำแหน่ง

ภาระหน้าที่ของประธานกรรมการจะอยู่ในฐานะของผู้นำทางด้านนโยบาย
ในขณะที่กรรมการผู้จัดการใหญ่จะมีหน้าที่หลักในการดูแลด้านบริหาร ด้วยความแตกต่างกันนี้ บริษัทฯ
จึงกำหนดให้ผู้ดำรงตำแหน่งทั้งสองตำแหน่งไม่เป็นบุคคลเดียวกัน
เพื่อแบ่งแยกบทบาทหน้าที่ให้เกิดความชัดเจน อันจะทำให้เกิดการถ่วงดุลอำนาจใน
การดำเนินงานอย่างเหมาะสม

โดยในการสรรหากรรมการบริษัทนั้น คณะกรรมการบริษัทได้แต่งตั้งคณะอนุกรรมการสรรหาขึ้น เพื่อ
ทำหน้าที่ในการพิจารณาคัดกรองบุคคลที่มีคุณสมบัติเหมาะสม
และนำเสนอต่อที่ประชุมคณะกรรมการบริษัทเพื่อพิจารณาแต่งตั้งในกรณีที่เป็นการแต่งตั้งกรรมการใหม่ทดแทนตำแหน่งที่ว่างลงระหว่างวาระ
หรือเสนอที่ประชุม
ผู้ถือหุ้นผ่านที่ประชุมคณะกรรมการบริษัทเพื่อพิจารณาแต่งตั้งในกรณีที่เป็นการแต่งตั้งกรรมการเข้า-ออกตามวาระหรือในกรณีที่บริษัทฯ
มีความประสงค์จะแต่งตั้งกรรมการเพิ่มเติมจากจำนวนที่มีอยู่
ซึ่งวิธีการแต่งตั้งนั้นจะต้องเป็นไปตามที่กฎหมายและข้อบังคับของบริษัทฯ กำหนดไว้

(10) ค่าตอบแทนของกรรมการและผู้บริหาร

การกำหนดค่าตอบแทนของกรรมการและผู้บริหารระดับสูงมีการดำเนินการที่โปร่งใสชัดเจนและอยู่ในระดับที่เหมาะสมภายในอุตสาหกรรมเดียวกัน
โดยคณะกรรมการบริษัทได้รับค่าตอบแทนตามที่ผู้ถือหุ้นอนุมัติ คณะอนุกรรมการชุดอื่น ๆ
ได้รับค่าตอบแทนตามที่คณะกรรมการบริษัทอนุมัติ
สำหรับประธานกรรมการบริหารและกรรมการผู้จัดการใหญ่มีสิทธิได้รับค่าตอบแทนตามจำนวนที่คณะกรรมการบริษัทกำหนดภายใต้การเสนอแนะจากคณะอนุกรรมการกำหนดค่าตอบแทน
โดยค่าตอบแทนของกรรมการบริษัทและกรรมการในคณะอนุกรรมการต่าง ๆ ในปี 2546
ได้แสดงไว้ในหัวข้อ 9.3 ค่าตอบแทนคณะกรรมการและผู้บริหาร หน้า 97

(11) การประชุมคณะกรรมการ

บริษัทฯ มีการกำหนดตารางเวลาการประชุมของคณะกรรมการบริษัทไว้ล่วงหน้าตลอดทั้งปี
โดยอย่างน้อยจะต้องมีการประชุมจำนวน 12 ครั้งต่อปี
และอาจมีการประชุมพิเศษเพิ่มตามความจำเป็น ทั้งนี้จะมีการกำหนดวาระล่วงหน้าไว้อย่างชัดเจน
ประกอบด้วยวาระเพื่อทราบ เพื่อพิจารณา เพื่ออนุมัติ
และการบริหารความเสี่ยงที่ต้องพิจารณาเป็นประจำทุกเดือน
เลขานุการคณะกรรมการจะเป็นผู้จัดทำหนังสือเชิญประชุม
และรวบรวมเอกสารประกอบที่เกี่ยวข้องส่งให้กรรมการล่วงหน้าก่อนวันประชุมในระยะเวลาที่เหมาะสม
เพื่อให้กรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
โดยการประชุมแต่ละครั้งจะใช้เวลาประมาณ 3 ชั่วโมง ซึ่งในปี 2546 ที่ผ่านมา
มีการประชุมรวมทั้งสิ้น 16 ครั้ง สรุปการเข้าร่วมประชุมของกรรมการแต่ละท่านได้ดังนี้

+----------------------+---------------------------+------------------+
| รายชื่อ                | วาระการดำรงตำแหน่ง         | การเข้าร่วมประชุม/  |
|                      |                           |                  |
|                      | (3 ปี/คน)                  |                  |
+----------------------+---------------------------+------------------+
|                      |                           | การประชุมทั้งหมด    |
|                      |                           | (ครั้ง)            |
+----------------------+---------------------------+------------------+
| นายบันเทิง ตันติวิท       | พฤษภาคม 2544 - พฤษภาคม    | 16/16            |
|                      | 2547                      |                  |
| นายศุภเดช พูนพิพัฒน์      |                           | 16/16            |
|                      | พฤษภาคม 2545 - พฤษภาคม    |                  |
| นายสมมาตร พูนภักดี      | 2548                      | 16/16            |
|                      |                           |                  |
| นางสุปรียา แสงอุดมเลิศ   | พฤษภาคม 2546 - พฤษภาคม    | 16/16            |
|                      | 2549                      |                  |
| นางศิริเพ็ญ สีตสุวรรณ     |                           | 15/16            |
|                      | พฤษภาคม 2546 - พฤษภาคม    |                  |
| นายพิมล รัฐปัตย์         | 2549                      | 16/16            |
|                      |                           |                  |
| นายสมเกียรติ ศุขเทวา    | พฤษภาคม 2545 - พฤษภาคม    | 16/16            |
|                      | 2548                      |                  |
| นางจันทิมา จตุรภัทร์      |                           | 15/16            |
|                      | พฤษภาคม 2544 - พฤษภาคม    |                  |
| นายวีรศักดิ์ จิรเศรษฐ์     | 2547                      | 16/16            |
|                      |                           |                  |
| นางสุชาดา ภวนานันท์     | พฤษภาคม 2544 - พฤษภาคม    | 16/16            |
|                      | 2547                      |                  |
| นายบัณฑิต ชีวะธนรักษ์     |                           | 16/16            |
|                      | พฤษภาคม 2546 - พฤษภาคม    |                  |
| พลเรือตรีนายแพทย์วิทุร    | 2549                      | 7/16             |
| แสงสิงแก้ว             |                           |                  |
|                      | พฤษภาคม 2545 - พฤษภาคม    |                  |
|                      | 2548                      |                  |
|                      |                           |                  |
|                      | พฤษภาคม 2544 - พฤษภาคม    |                  |
|                      | 2547                      |                  |
|                      |                           |                  |
|                      | พฤษภาคม 2545 - พฤษภาคม    |                  |
|                      | 2548                      |                  |
|                      |                           |                  |
|                      | พฤษภาคม 2546 - พฤษภาคม    |                  |
|                      | 2549                      |                  |
+----------------------+---------------------------+------------------+

ทั้งนี้ได้มีการบันทึกการประชุม และความคิดเห็นของกรรมการไว้เป็นลายลักษณ์อักษร
โดยมีการจัดเก็บ
รายงานการประชุมที่ผ่านการรับรองจากคณะกรรมการพร้อมที่จะให้คณะกรรมการและผู้ที่เกี่ยวข้องตรวจสอบได้

(12) คณะกรรมการและคณะอนุกรรมการ

คณะกรรมการบริษัทได้แต่งตั้งคณะกรรมการและคณะอนุกรรมการที่สำคัญ ดังนี้

คณะกรรมการตรวจสอบ ประกอบด้วยกรรมการอิสระจำนวน 3 ท่าน
ซึ่งกรรมการที่เป็นองค์คณะมีวาระการดำรงตำแหน่งเท่ากับวาระการดำรงตำแหน่งในฐานะกรรมการบริษัท
โดยในปี 2546 มีการประชุมทั้งสิ้น 8 ครั้ง
ทั้งนี้ในรายงานประจำปีฉบับนี้ได้จัดให้มีรายงานของคณะกรรมการตรวจสอบที่ลงนามโดยประธานกรรมการ
ตรวจสอบแสดงไว้ด้วยแล้ว

คณะอนุกรรมการกำหนดค่าตอบแทนและคณะอนุกรรมการสรรหา ประกอบด้วยกรรมการอิสระคณะละ
3 ท่าน ซึ่งจะมีการประชุมเป็นครั้งคราวตามแต่กรณี โดยในปี 2546
มีการประชุมคณะอนุกรรมการกำหนดค่าตอบแทนจำนวน 4 ครั้ง
และการประชุมคณะอนุกรรมการสรรหาจำนวน 1 ครั้ง

คณะกรรมการบริหาร ประกอบด้วยกรรมการที่เป็นผู้บริหาร 4 ท่าน
และกรรมการจากภายนอกที่มิได้เป็นผู้บริหารจำนวน 2 ท่าน รวมเป็น 6 ท่าน โดยในปี 2546
มีการประชุมทั้งสิ้น 12 ครั้ง

สำหรับรายชื่อกรรมการซึ่งเป็นสมาชิกในคณะอนุกรรมการชุดต่าง ๆ
และสรุปขอบเขตหน้าที่ได้แสดงใน หัวข้อ 9.1 โครงสร้างการจัดการ หน้า 91-95

(13) ระบบการควบคุม การตรวจสอบภายใน และการบริหารความเสี่ยง

ระบบการควบคุมและการตรวจสอบภายใน

สายงานตรวจสอบของบริษัทฯ ทำหน้าที่ตรวจสอบและประเมินระบบการควบคุมภายใน และเพื่อให้
สายงานตรวจสอบมีความเป็นอิสระ สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการบริษัทจึงกำหนดให้สายงานตรวจสอบรายงานผลการตรวจสอบโดยตรงต่อคณะกรรมการตรวจสอบ
หลังจากนั้นจะมี
การนำเสนอผลสรุปของการตรวจสอบต่อที่ประชุมคณะกรรมการบริษัทเพื่อรับทราบเป็นประจำอย่างน้อยทุกรอบระยะเวลา
2 เดือน นอกจากนี้ได้ดำเนินการจัดตั้งสำนักกำกับกฎระเบียบและข้อบังคับ (Compliance Unit)
ซึ่งมี สายบังคับบัญชาขึ้นตรงต่อคณะกรรมการตรวจสอบ
เพื่อทำหน้าที่ในการติดตามและกำกับการปฏิบัติงานให้เป็นไปโดยถูกต้องตามกฎหมาย

การบริหารความเสี่ยง

คณะกรรมการบริษัทตระหนักดีว่าการบริหารความเสี่ยงเป็นปัจจัยสำคัญที่สุดสำหรับการบริหารจัดการของสถาบันการเงิน
ในการนี้จึงได้กำหนด “นโยบายและแนวทางการบริหารความเสี่ยง” (Risk Management
Policies and Guidelines)
ขึ้นเพื่อใช้เป็นคู่มือในการปฏิบัติงานเกี่ยวกับการบริหารความเสี่ยงโดยเฉพาะ
และได้เผยแพร่ให้พนักงานได้รับทราบผ่านระบบ Intranet ซึ่งเป็นเว็บไซต์ภายในของบริษัทฯ
โดยนโยบายดังกล่าวจะมีการพิจารณาทบทวนและปรับปรุงให้มีความเหมาะสมต่อการใช้งานเป็นระยะ
ๆ นอกจากนี้ได้แต่งตั้งคณะกรรมการพิจารณาความเสี่ยง (Risk Management Committee) ขึ้น
โดยมีกรรมการผู้จัดการใหญ่เป็นประธาน และผู้บริหารที่ดูแลความเสี่ยงในแต่ละด้านเป็นกรรมการ
มีหน้าที่หลักในการนำเสนอนโยบายการบริหารความเสี่ยง
กำหนดมาตรการป้องกันความเสี่ยงที่อาจจะเกิดขึ้น
ติดตามและควบคุมให้การบริหารความเสี่ยงเป็นไปตามนโยบายที่บริษัทฯ วางไว้
และเพื่อให้คณะกรรมการบริษัทสามารถปฏิบัติหน้าที่ได้ถูกต้องครบถ้วนตามที่กฎหมายกำหนด บริษัทฯ
จึงได้จัดทำหนังสือคู่มือกรรมการ ซึ่งรวบรวมข้อกำหนดกฎหมายของหน่วยงานต่าง ๆ
ที่กำกับดูแลการดำเนินธุรกิจของบริษัทฯ แจกให้กรรมการทุกท่านเพื่อใช้เป็นคู่มือในการปฏิบัติหน้าที่

(14) รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินของบริษัทฯ และบริษัทย่อย และได้มอบหมายให้
คณะกรรมการตรวจสอบทำหน้าที่ดูแลให้รายงานทางการเงินและระบบการควบคุมภายในของบริษัทฯ
ถูกต้องตามความเป็นจริงและเชื่อถือได้ตามมาตรฐานการบัญชีที่รับรองทั่วไปในประเทศไทย
โดยบริษัทฯ ได้เลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงินของบริษัทฯ และในปี
2546 บริษัทฯ ได้เริ่มเปิดเผยคำอธิบายและการวิเคราะห์ของฝ่ายจัดการ (Management
Discussion and Analysis : MD&A)
ประกอบการจัดส่งงบการเงินรายไตรมาสและงวดประจำปี
ทั้งในส่วนของการเปิดเผยงบการเงินเฉพาะของบริษัทฯ และงบการเงินรวม (Consolidated)
โดยเริ่มตั้งแต่ การเปิดเผยงบการเงินประจำงวดครึ่งปี สิ้นสุด ณ วันที่ 30 มิถุนายน 2546
เป็นต้นมา ทั้งนี้บริษัทฯ
ได้จัดให้มีรายงานของคณะกรรมการบริษัทและรายงานของคณะกรรมการตรวจสอบแสดงไว้ในรายงานประจำปีฉบับนี้ด้วยแล้ว

(15) ความสัมพันธ์กับผู้ลงทุน

ในปี 2546 บริษัทฯ ได้จัดตั้งส่วนงานผู้ลงทุนสัมพันธ์ (Investor Relations)
ขึ้นอย่างเป็นทางการ เพื่อ รับผิดชอบการให้ข้อมูลและข่าวสารของบริษัทฯ กับผู้ถือหุ้น ผู้ลงทุน
และนักวิเคราะห์ ทั้งนี้นอกเหนือจากกรรมการ
ผู้จัดการใหญ่ที่ทำหน้าที่พบปะผู้ลงทุนอย่างสม่ำเสมอแล้ว บริษัทฯ
ยังได้มอบหมายให้ผู้บริหารสูงสุดในสายการเงิน และเจ้าหน้าที่อาวุโส สังกัดส่วนงานผู้ลงทุนสัมพันธ์
เป็นตัวแทนในการพบปะผู้ลงทุนเพื่อให้ข้อมูลข่าวสารอีกทางหนึ่งด้วย
รวมทั้งได้เผยแพร่ข้อมูลข่าวสารต่าง ๆ
ให้แก่ผู้ลงทุนและผู้ที่เกี่ยวข้องได้รับทราบผ่านช่องทางและสื่อการเผยแพร่ต่าง ๆ ได้แก่
การจัดส่งข้อมูลทางไปรษณีย์ การแจ้งข้อมูลผ่านทางโทรศัพท์ การเผยแพร่ผ่านระบบของตลาด
หลักทรัพย์แห่งประเทศไทย ตลอดจนเว็บไซต์ของบริษัทฯ www.nfs.co.th
ทั้งนี้ผู้ลงทุนสามารถติดต่อส่วนงานผู้ลงทุนสัมพันธ์ของบริษัทฯ ได้ทางโทรศัพท์หมายเลข
0-2217-8199 ต่อ 3014 และ 3027 หรือ e-mail address: ir@nfs.co.th

9.5 การดูแลเรื่องการใช้ข้อมูลภายใน

(1) นโยบายเรื่องการใช้ข้อมูลภายในของผู้บริหาร

ห้ามผู้บริหารนำข้อมูลภายในของบริษัทฯ ไปใช้เพื่อประโยชน์ส่วนตน
รวมทั้งเพื่อการซื้อขายหุ้นบริษัทเงินทุน
ธนชาติ จำกัด (มหาชน) โดยเฉพาะในช่วง 45 วัน นับแต่วันสิ้นเดือนมีนาคม และกันยายน
และภายใน 60 วัน นับแต่วันสิ้นเดือนมิถุนายน และธันวาคม

 (2) การกำกับดูแล

ให้ผู้บริหารรายงานการมีหุ้นของบริษัทเงินทุน ธนชาติ จำกัด (มหาชน) มายังหน่วยงาน
Compliance Unit ทุกไตรมาส

(3) บทลงโทษ

ผู้บริหารผู้ใดฝ่าฝืนหรือไม่ปฏิบัติตามนโยบายเรื่องการใช้ข้อมูลภายในดังกล่าวให้อยู่ในดุลยพินิจของ
คณะกรรมการพิจารณาโทษทางวินัย ซึ่งกำหนดไว้ในระเบียบของบริษัทฯ

 (4) ขอบเขตหน้าที่คณะกรรมการการพิจารณาโทษทางวินัย

1. พิจารณาสอบสวนมูลเหตุการกระทำผิดกฎหมาย
ฝ่าฝืนระเบียบข้อบังคับหรือกระทำผิดวินัยอย่างร้ายแรงหากมีมูลควรสอบสวนให้พิจารณาโทษพนักงานที่ถูกกล่าวหาว่าเป็นผู้กระทำความผิดวินัยตามระเบียบ
ข้อบังคับของบริษัทฯ

2. พิจารณากำหนดโทษฐานผิดวินัยตามความร้ายแรงแห่งกรณี

3. นำเสนอมติที่ประชุม เพื่อขออนุมัติต่อกรรมการผู้จัดการใหญ่

4.
ให้ประธานกรรมการเป็นผู้กำหนดบุคคลในคณะกรรมการเพื่อทำหน้าที่ติดตามผลการลงโทษตามมติที่ประชุมให้แล้วเสร็จ

9.6 บุคลากร

 ณ วันที่ 31 ธันวาคม 2546 บริษัทฯ มีจำนวนพนักงานทั้งหมด 1,121 คน แบ่งเป็นพนักงานชาย 683 คน และพนักงานหญิง 438 คน โดยมีพนักงานที่ปฏิบัติงานในแต่ละสายงานหลัก ดังนี้

  สรุปจำนวนพนักงานในสายงานหลัก ณ วันที่ 31 ธันวาคม 2546

  -----------------------------------------------------------------------
  สายงาน                                 จำนวนพนักงาน
  -------------------------------------- --------------------------------
  สำนักควบคุมธุรกิจ                          15

  สายการตลาดและธุรกิจเงินฝาก                64

  สายธุรกิจสินเชื่อ&สายธุรกิจเช่าซื้อ              1

  สำนักนโยบายและแผนงานฯ                   9

  สายธุรกิจสินเชื่อ                           19

  ฝ่ายสินเชื่อเพื่อการบริโภค                    34

  ฝ่ายพัฒนาธุรกิจสินเชื่อภูมิภาค                  9

  สายธุรกิจเช่าซื้อ                           31

  ฝ่ายบริหารและพัฒนาธุรกิจเช่าซื้อ               15

  ฝ่ายการตลาดเช่าซื้อรายใหญ่                  9

  ฝ่ายการตลาดเช่าซื้อรายย่อย 1                41

  ฝ่ายการตลาดเช่าซื้อรายย่อย 2                48

  ฝ่ายการตลาดเช่าซื้อรถยนต์มือสอง              45

  สำนักเร่งรัดหนี้                            15

  ฝ่ายกิจการสาขา                           285

  สายการเงิน                              22

  สายทรัพยากรบุคคลกลาง                     40

  สายงานบัญชี                              36

  สายงานบริหารทรัพย์สินรอการขาย              3

  ฝ่ายพัฒนาระบบงานและระเบียบคำสั่ง            36

  ฝ่ายระบบสารสนเทศและเทคโนโลยี             97

  สำนักความปลอดภัยระบบสารสนเทศ             5

  สำนักวิเคราะห์สินเชื่อ                       9

  ที่ปรึกษาพิเศษ                             10

  สายงานเลขาธิการองค์กร                    23

  สำนักบริหารความเสี่ยง                      2

  สายงานตรวจสอบ                          71

  สำนักกำกับกฎระเบียบและข้อบังคับ              8

  ด้านประสานงานกลาง                       4

  สายงานปฏิบัติการ                          12

  สำนักปฏิบัติการธุรกิจเงินทุน                   19

  ฝ่ายงานสนับสนุนธุรกิจ                       15

  ฝ่ายปฏิบัติการเช่าซื้อ                        28

  สำนักแผนงานกลยุทธ์                        4

  สำนักปฏิบัติการสาขา                        30

  กลุ่มธุรกิจพาณิชย์อิเล็กทรอนิกส์                 7

  รวม                                    1,121
  -----------------------------------------------------------------------

ผลตอบแทนรวมและลักษณะผลตอบแทนที่ให้กับพนักงาน

ในปี 2546 ที่ผ่านมา เงินค่าตอบแทนที่จ่ายให้แก่พนักงานของบริษัทฯ อาทิ เงินเดือน เงินช่วยเหลือ
เงินสมทบกองทุนสำรองเลี้ยงชีพ และอื่น ๆ รวมเป็นจำนวนเงิน 433,953,544.81 บาท

การเปลี่ยนแปลงจำนวนพนักงานและข้อพิพาทด้านแรงงานในระยะ 3 ปีที่ผ่านมา

บริษัทฯ ไม่มีข้อพิพาทด้านแรงงานในระยะ 3 ปีที่ผ่านมา
จึงไม่มีผลกระทบต่อการเปลี่ยนแปลงจำนวนพนักงานของบริษัทฯ อย่างมีนัยสำคัญ

 นโยบายในการพัฒนาบุคลากรของบริษัทฯ 

ฝ่ายพัฒนาทรัพยากรบุคคลในฐานะเป็นศูนย์กลางการเรียนรู้เพื่อการพัฒนาทรัพยากรบุคคลของกลุ่ม
ธนชาติให้มีขีดความสามารถในการให้บริการทางการเงินอย่างครบวงจรในระดับมาตรฐานสากล
ได้วางนโยบายหลักในการพัฒนาบุคลากรของกลุ่มธนชาติไว้ ดังนี้

1. พัฒนาบุคลากรทุกระดับให้มีความรู้และทักษะในการปฏิบัติงาน
รวมทั้งเตรียมความพร้อมของบุคลากรให้มีคุณภาพและมาตรฐานการปฏิบัติงานแบบมืออาชีพในระดับสากล
เพื่อรองรับการขยายตัวทางธุรกิจได้อย่างมีประสิทธิภาพ
โดยการวางแผนพัฒนาบุคลากรอย่างต่อเนื่องและเป็นระบบให้สอดคล้องกับวิสัยทัศน์และ
ทิศทางกลยุทธ์ขององค์กร ตลอดจนมีการวางแผนเส้นทางการฝึกอบรมพนักงาน (Training Road
Map) ตามหน้าที่ ความรับผิดชอบของงาน
เพื่อใช้เป็นแนวทางในการพัฒนาบุคลากรให้สอดคล้องกับความก้าวหน้าในงานของแต่ละระดับ
(Career Path)
ตลอดจนปลูกฝังความเข้าใจเกี่ยวกับการสร้างบรรษัทภิบาลและการบริหารความเสี่ยงให้แก่พนักงานทุกระดับของบริษัทฯ

2. ให้ความรู้ความเข้าใจ ตลอดจนเสริมสร้างและพัฒนาทักษะด้านต่าง ๆ
ที่เกี่ยวกับการปฏิบัติงานให้กับพนักงานในกลุ่มธนชาติ โดยการดำเนินการฝึกอบรมแบบครบวงจร
ตั้งแต่สำรวจความจำเป็นในการฝึกอบรม
ออกแบบและพัฒนาหลักสูตรฝึกอบรมให้สอดคล้องกับความจำเป็นในการฝึกอบรมของพนักงานและกระแส
การเปลี่ยนแปลงทางธุรกิจ จัดการบริหารงานฝึกอบรม
ไปจนถึงติดตามและประเมินผลการฝึกอบรมให้สามารถวัดได้ในเชิงรูปธรรมโดยจะแบ่งหลักสูตรฝึกอบรมมาตรฐานออกเป็นประเภทต่าง
ๆ ดังต่อไปนี้

   หลักสูตรบังคับ (Mandatary Course)
  เป็นหลักสูตรที่ให้ความรู้เกี่ยวกับองค์กรหรือพัฒนาทักษะในเรื่องพื้นฐานที่จำเป็นในการปฏิบัติงานที่พนักงานจะต้องทราบ
  เช่น ปฐมนิเทศพนักงานใหม่, บรรษัทภิบาล, การบริหารความเสี่ยง, General Service,
  Cross- selling Program เป็นต้น

   หลักสูตรเฉพาะด้าน (Specific Course)
  เป็นหลักสูตรที่ให้ความรู้หรือพัฒนาทักษะเฉพาะด้านในลักษณะที่เจาะลึกลงไปในเนื้องาน (Job
  Content) เช่น Marketing Plan, Effective Selling Skills,
  การวิเคราะห์งบการเงิน เป็นต้น

   หลักสูตรการจัดการ (Management Course)
  เป็นหลักสูตรที่ให้ความรู้ในเรื่องหลักการบริหารและการจัดการทั่วไป
  ซึ่งจะแบ่งหลักสูตรตามระดับผู้เข้าอบรมออกเป็น ผู้บริหารระดับต้น ระดับกลาง และระดับสูง
  โดยผู้เข้าอบรมจะได้รับการอบรมอย่างต่อเนื่องเป็น Package ไปตามลำดับ

   หลักสูตร Hot Issues เป็นหลักสูตรที่ให้ความสนใจในเรื่องที่อยู่ในสถานการณปัจจุบัน
  หรือเป็นประเด็นที่กำลังเป็นที่น่าสนใจอยู่ในขณะนั้น ซึ่งอาจจะส่งผลกระทบต่อการดำเนินธุรกิจของ
  บริษัทฯ เช่น การออกกฎหมายใหม่ ผลิตภัณฑ์ทางการเงินใหม่ ๆ แนวโน้มเศรษฐกิจและ
  อุตสาหกรรมกลุ่มต่าง ๆ เป็นต้น

โดยในปี 2546 ที่ผ่านมา บริษัทฯ ได้จัดการฝึกอบรมให้แก่พนักงาน โดยจัดการฝึกอบรมหลักสูตรต่าง
ๆ ภายในบริษัทฯ จำนวน 79 หลักสูตร 132 รุ่น มีผู้เข้ารับการอบรมทั้งสิ้น 3,927 คน
และส่งพนักงานเข้ารับ การฝึกอบรมภายนอก จำนวน 118 หลักสูตร มีผู้เข้ารับการอบรมทั้งสิ้น 328
คน

นอกจากนี้บริษัทฯ ยังได้พัฒนาบุคลากรให้มีคุณภาพและมาตรฐานการปฏิบัติงานแบบมืออาชีพใน
การให้บริการทางการเงินแก่ลูกค้าอย่างครบวงจร
โดยการส่งพนักงานเข้ารับการอบรมและผ่านการทดสอบได้รับ
ใบอนุญาตเป็นผู้ทำหน้าที่ขายหน่วยลงทุนระดับหนึ่ง จำนวน 1 คน
ผู้ทำหน้าที่ขายหน่วยลงทุนระดับสองจำนวน 21 คน ได้รับใบอนุญาตเป็นที่ปรึกษาทางการเงิน 6 คน

3. สร้างทางเลือกใหม่ในการเรียนรู้ที่ทันสมัยและประหยัดเวลาให้กับพนักงานโดยการนำเทคโนโลยี
ที่ทันสมัยมาพัฒนาสื่อการเรียนรู้ในทุกรูปแบบ โดยเฉพาะอย่างยิ่งสื่อการเรียนรู้ด้วยตนเอง
(Self-learning) เช่น VDO, VCD, Tape, CD
ที่จะมีไว้ให้บริการแก่พนักงานที่สนใจจะนำไปศึกษาเรียนรู้ นอกเหนือจากการเข้ารับ
การฝึกอบรมตามโปรแกรมที่บริษัทฯ มีให้ เป็นการส่งเสริมให้เกิดบรรยากาศการเรียนรู้ขึ้นในองค์กร
(Learning Organization) นอกจากนี้
พนักงานยังสามารถรับทราบข้อมูลข่าวสารทางด้านฝึกอบรมและพัฒนาบุคลากรทั้งจากภายในและภายนอกองค์กรซึ่งจะมีให้บริการผ่านทาง
Training Web Site อีกด้วย